มาต่อขนมหวานที่ร้าน kyo roll en วันนี้เรากะเพื่อนใจตรงกัน อยากกินเหมือนกันเป๊ะ แต่เลือกคนละรสชาติ อยากกินซอฟท์ครีมใส่โคนพร้อมท็อปปิ้ง แต่โคนหมด เราเลยให้ทางร้านใส่ถ้วยให้

- Cone Parfait 115 บาท ราคานี้ยังไม่เน็ทนะ ยังมีค่า service กับค่า vat บวกเพิ่มอีก cone parfait เป็นซอฟท์ครีมใส่โคนพร้อมท็อปปิ้ง เลือกได้ 2 รสชาติ หรือจะเอาผสมกันก้ได้ รสที่มีคือ มัทชะ (ซอฟท์ครีมรสชาเขียว), ซูมิ (ซอฟท์ครีมรสถ่านไม้ไผ่) เราเลือกแบบชาเขียวอันนึง และแบบผสมอันนึง ท็อปปิ้งที่ได้เป็น ชิราทานะ ถั่วแดงบดและ ช็อคโกแลตนามะ หน้าตามาเสิร์ฟดูดีทั้งคู่ แต่เราชอบหน้าตาแบบมิกซ์มากกว่า รสชาติเราเทให้ชาเขียว เพราะชาเขียวจะออกหวานหน่อย แต่รสถ่านไม้ไผ่ไม่มีรสชาติเลย ออกจืดไปด้วยซ้ำ ส่วนท็อปปิ้งอร่อยมาก